钦定古今图书集成/明伦汇编/氏族典/第129卷 > 陈仁锡
## 钦定古今图书集成/明伦汇编/氏族典/第129卷 > 陈仁锡

按《明外史陈仁锡传》：“仁锡，字明卿，长洲人。父允坚，进
士，历知诸暨、崇德二县。仁锡年十九，举万历二十五
年乡试。天启二年，以殿试第三人，授翰林编修。明年，
丁内艰，庐墓次。服阕，起故官，寻直经筵，典诰敕。魏忠
贤冒边功，锡上公爵，给世券。仁锡当视草，持不可。忠
贤怒，不数日，里人孙文豸以诵《步天歌》见捕，坐妖言”
锻炼成狱。词连仁锡，削籍归。崇祯改元，召复故官。旋
进右中允，署国子司业事，再直经筵。每进讲，多指陈
时弊。以预修神、光二朝《实录》进右谕德，乞假归。越三
年，即家起南京国子祭酒。甫拜命，得疾卒。福王时，赠
詹事，谥“文庄。”仁锡讲求经济，有志天下事。性好学，喜
著书。一时馆阁中博洽者鲜其俦云。